St. Peter og Paul-katedralen (Brno)

St. Peter og Paul-katedralen (tsjekkisk: Katedrála sv. Petra a Pavla), er et gotisk kirkebygg i byen Brno i Tsjekkia. Katedralen er oppført på høyden Petersberg (Petrov) og danner sammen med Špilberk festning byens siluett. Historie Det første kjente kirkebygget på stedet er et romansk kapell på 1000 til 1100-tallet. Mot slutten av 1100-tallet oppførte markgreve Konrad II Ota av Böhmen et kirkebygg på stedet, og dette ble viet til St. Peter. På slutten av 1200-tallet ble det oppført en romansk basilika her. I 1368 ble kirken viet også til St. Paul. På 1400-tallet gjennomgikk kirken en større gjennoppbygging etter ødeleggelser under husitterkrigene. Fra andre halvdel av 1600-tallet gjennomgikk kirken en gradvis gjennoppbygging i barokkstil, etter svenske troppers beleiring fra 1643 til 1645. I 1777 etablerte Pave Pius IV et bispesete her, og opphøyet kirken til katedral. Petrov-området ble fullstendig renovert frem til slutten av 1800-tallet, særlig i perioden 1879 til 1891. Det nygotiske alteret av billedskjæreren Josef Leimer fra Wien ble innviet i 1891. Fra 1904 til 1908 ble det bygget nye tårn i nygotisk stil etter tegninger av arkitekt August Kirstein. Referanser